CELEX: 62011TN0593
Language: el
Date: 2011-11-28 00:00:00
Title: Υπόθεση T-593/11: Προσφυγή της 28ης Νοεμβρίου 2011 — Al-Chihabi κατά Συμβουλίου

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/62
            
         
      Προσφυγή της 28ης Νοεμβρίου 2011 — Al-Chihabi κατά Συμβουλίου
      (Υπόθεση T-593/11)
      (2012/C 25/119)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Fares Al-Chihabi (Χαλέπι, Συρία) (εκπρόσωποι: οι δικηγόροι L. Ruessmann και W. Berg)
      
         Καθού: Συμβούλιο της Ευρωπαϊκής Ένωσης
      
         Αιτήματα του προσφεύγοντος
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει τον κανονισμό (EE) 878/2011 του Συμβουλίου, της 2ας Σεπτεμβρίου 2011 (1), τον κανονισμό (ΕΕ) 1011/2011 του Συμβουλίου, της 13ης Οκτωβρίου 2011 (2), την απόφαση 2011/522/ΚΕΠΠΑ του Συμβουλίου, της 2ας Σεπτεμβρίου 2011 (3), και την απόφαση 2011/684/ΚΕΠΠΑ του Συμβουλίου, της 13ης Οκτωβρίου 2011 (4), καθώς και κάθε άλλο μεταγενέστερο νομοθέτημα που διατηρεί σε ισχύ ή αντικαθιστά τα περιοριστικά μέτρα, καθόσον τα μέτρα αυτά αφορούν τον προσφεύγοντα, και
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, ο προσφεύγων προβάλλει τέσσερις λόγους ακύρωσης.
      
                  1)
               
               
                  Πρώτος λόγος: προσβολή του δικαιώματος για την ύπαρξη χρηστής διοίκησης, όσον αφορά ειδικότερα την υποχρέωση παράθεσης αιτιολογιών, δικαιώματος που κατοχυρώνεται με το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης, με το άρθρο 216 ΣΛΕΕ και με το άρθρο 14, παράγραφος 2, του κανονισμού (ΕΕ) 442/2011 του Συμβουλίου (5).
               
            
                  2)
               
               
                  Δεύτερος λόγος: προσβολή των δικαιωμάτων άμυνας του προσφεύγοντος, και ειδικότερα του δικαιώματος ακρόασης και του δικαιώματος για αποτελεσματική δικαστική προστασία των δικαιωμάτων του αυτών.
               
            
                  3)
               
               
                  Τρίτος λόγος: αδικαιολόγητη και δυσανάλογη προσβολή των θεμελιωδών δικαιωμάτων του προσφεύγοντος, και ειδικότερα του δικαιώματος ιδιοκτησίας, του δικαιώματός του για προστασία της φήμης και της υπόληψής του, του δικαιώματος επιχειρηματικής ελευθερίας και του δικαιώματος που αφορά την εφαρμογή του τεκμηρίου αθωότητας.
               
            
                  4)
               
               
                  Τέταρτος λόγος: προσβολή του δικαιώματος του προσφεύγοντος για σεβασμό της ιδιωτικής του ζωής, καθόσον τα μέτρα δέσμευσης των κεφαλαίων και περιορισμού της ελευθερίας κυκλοφορίας συνιστούν επίσης δυσανάλογη παρέμβαση στο θεμελιώδες δικαίωμα του προσφεύγοντος για σεβασμό της ιδιωτικής του ζωής, καθώς και παραβίαση της γενικής αρχής της αναλογικότητας.
               
            
         (1)  Κανονισμός (EE) 878/2011 του Συμβουλίου, της 2ας Σεπτεμβρίου 2011, για τροποποίηση του κανονισμού (EE) 442/2011 του Συμβουλίου σχετικά με περιοριστικά μέτρα λόγω της κατάστασης στη Συρία (ΕΕ L 228, σ. 1).
      
         (2)  Κανονισμός (ΕΕ) 1011/2011 του Συμβουλίου, της 13ης Οκτωβρίου 2011, για την τροποποίηση του κανονισμού (EE) 442/2011 σχετικά με περιοριστικά μέτρα λόγω της κατάστασης στη Συρία (ΕΕ L 269, σ. 18).
      
         (3)  Απόφαση 2011/522/ΚΕΠΠΑ του Συμβουλίου, της 2ας Σεπτεμβρίου 2011, για την τροποποίηση της απόφασης 2011/273/ΚΕΠΠΑ σχετικά με περιοριστικά μέτρα κατά της Συρίας (ΕΕ L 228, σ. 16).
      
         (4)  Απόφαση 2011/684/ΚΕΠΠΑ του Συμβουλίου, της 13ης Οκτωβρίου 2011, για την τροποποίηση της απόφασης 2011/273/ΚΕΠΠΑ σχετικά με περιοριστικά μέτρα κατά της Συρίας (ΕΕ L 269, σ. 33).
      
         (5)  Κανονισμός (ΕΕ) 442/2011 του Συμβουλίου, της 9ης Μαΐου 2011, σχετικά με περιοριστικά μέτρα λόγω της κατάστασης στη Συρία (ΕΕ L 121, σ. 1).